शिवसेना-भाजपा से गठबंधन नहीं : राज  
पिछले हफ्ते भाजपा के वरिष्ठ नेता गोपीनाथ मुंडे ने कांग्रेस-राकांपा गठबंधन को हटाने के लिए तीन दलों के गठबंधन पर बल दिया था।
महाराष्ट्र नवनिर्माण सेना :मनसे: प्रमुख राज ठाकरे ने शिवसेना और भाजपा के साथ गठबंधन की किसी संभावना से इंकार किया है।  इसके एक दिन पहले ही शिवसेना प्रमुख बाल ठाकरे ने तीनों दलों के गठबंधन की संभावना से इंकार किया था। राज ने यहां कहा, गठजोड़ बनाने का हमारा कोई इरादा नहीं है। पिछले हफ्ते भाजपा के वरिष्ठ नेता गोपीनाथ मुंडे ने कांग्रेस-राकांपा गठबंधन को हटाने के लिए तीन दलों के गठबंधन पर बल दिया था।  बाल ठाकरे ने मंगलवार को पार्टी के मुखपत्र सामना में संपादकीय आलेख में कहा कि गठबंधन को किसी झंडू बाम मनसे की आवश्यकता नहीं है। राज ने उसी अंदाज में कहा कि इस प्रक्रिया में मुन्नी नहीं मुंडे बदनाम हुए। उन्होंने मराठी युवकों से रेलवे भर्ती बोर्ड की परीक्षा में शामिल होने का आह्वान किया। सिर्फ पार्टी मुख्यालय में ही 1.65 लाख से अधिक आवेदन प्राप्त हुए हैं।